# name
El delicte de conducció sota la influència de begudes alcohòliques. Art. 379.2 CP

# metadata.dc.description[].value
Treballs Finals del Màster de Direcció Estratègica de Seguretat i Policia, Facultat de Dret, Universitat de Barcelona, Curs: 2013-2014, Tutor: Sergi Cardenal Montraveta

# metadata.dc.description.abstract[].value
Actualment, l'accidentalitat viària és una de les principals causes de mortalitat. Any rere any produeix un gran número de morts a més d'un elevat volum de ferits i lesionats comportant grans pèrdues personals, materials i econòmiques.
Darrerament, dos dels principals motius destacats en els accidents de trànsit han sigut lexcés de velocitat i la conducció sota els efectes de begudes alcohòliques i/o substàncies estupefaents provocant canvis en la legislació i incorporant taxes quantitatives fàcilment mesurables que delimiten de forma clara la frontera entre el procediment purament administratiu i el pas a la via del dret penal.
A més a més, l’afectació i l’impacte global que ocasionen aquests tipus de conductes a la seguretat col·lectiva ha fet que en els últims anys la sinistralitat es posi en primer pla de debat de l’opinió pública i mediàtica, i conseqüentment, entri a formar part de l’objectiu primordial de l’agenda política.
Arran de les últimes modificacions legislatives es pot observar que com a resposta a les demandes socials en matèria de seguretat viària es recorre a l’eina del dret penal, ampliant el tipus de delictes existents, i transformant en part el seu caràcter clàssic de mesura més contundent per tal d’avançar les barreres de protecció davant de riscos concebuts com a insuportables, afavorint l’aplicació d’una nova concepció més moderna de les normes penals.
Tenint en compte els citats factors, la gran quantitat de recursos humans i materials que es destinen a la persecució de determinades conductes prohibides i la pròpia observació professional durant els anys que porto treballant com a agent de policia, he considerat oportú realitzar aquest treball centrant-me en l'estudi del delicte de conducció sota la influència de begudes alcohòliques...

# metadata.dc.source[].value
Màster Oficial - Direcció Estratègica de Seguretat

# metadata.dc.subject.classification[].value
Consum d'alcohol i accidents de circulació

# metadata.dc.title[].value
El delicte de conducció sota la influència de begudes alcohòliques. Art. 379.2 CP